Diari Oficial de la Generalitat Valenciana


Sumari del DOGV 4569, del 20-08-2003 (2003/9545)

RESOLUCIÓ de 12 d'agost 2003, del director general d'Administració Local, per la qual es dóna publicitat a la convocatòria i a les bases per a la provisió pel sistema de lliure designació dels llocs de Secretaria Adjunta i Vicetresoreria de l'Ajuntament de València.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4569

Data del DOGV
:   20-08-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/9545


Data del document
:   12-08-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * València
    * professió jurídica
    * concurs administratiu
    * administració local
    * professió administrativa

RESOLUCIÓ de 12 d'agost 2003, del director general d'Administració Local, per la qual es dóna publicitat a la convocatòria i a les bases per a la provisió pel sistema de lliure designació dels llocs de Secretaria Adjunta i Vicetresoreria de l'Ajuntament de València. [2003/F9545]
  
Efectuada per l'Alcaldia de l'Ajuntament de València les convocatòries per a la provisió, pel sistema de lliure designació, dels llocs de Secretaria Adjunta i Vicetresoreria de dita corporació, i aprovades les bases d'estes mitjançant resolucions de l'Alcaldia Presidència titular, de data 25 de juliol de 2003, números 2.354 i 2.355, respectivament, i de les que es va donar compte en la Comissió de Govern celebrada el dia 25 de juliol de 2003, de conformitat amb el que disposa l'article 99.2 de la Llei 7/1985, de 2 d'abril, Reguladora de les Bases de Règim Local; en l'article 28 del Reial Decret 1.732/1994, de 29 de juliol, segons redacció atorgada pel Reial Decret 834/2003, de 27 de juny, i l'article 3.1 del Decret 159/1997, de 29 d'abril del Govern Valencià, resolc:
  
Primer
  
Donar publicitat a les convocatòries per a la provisió, pel sistema de lliure designació, dels llocs de Secretaria Adjunta i Vicetresoreria de l'Ajuntament de València, i de les bases que han de regir estes, les quals es relacionen en l'annex de la present resolució.
  
Segon
  
Les convocatòries i les bases d'estes, a què es referix esta resolució, podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la redacció donada per la Llei 4/1999, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 12 d'agost de 2003.- El director general d'Administració Local: José-Blas Molés Alagarda.
  
Annex
  
Bases que han de regir la convocatòria per a la provisió reglamentària del lloc de treball de Secretaria Adjunta de l'Ajuntament de València, entre funcionaris d'administració local amb habilitació de caràcter nacional, subescala de secretaria, categoria superior.
  
1. Objecte
  
Les presents bases tenen per objecte regir la convocatòria a efectuar per l'Alcaldia, per a cobrir pel sistema previst en l'article 99.2 de la Llei 7/1985, de 2 d'abril, Reguladora de les Bases del Règim Local, segons redacció donada per Llei 10/1993 (BOE de 22 d'abril), i articles 27 i següents, del Reial Decret 1.732/1994, de 29 de juliol, sobre Provisió de Llocs de Treball dels Funcionaris d'Administració Local amb Habilitació de Caràcter Nacional, segons redacció atorgada pel Reial Decret 834/2003, de 27 de juny (BOE de 9 de juliol) el següent lloc; reservat a funcionari d'administració local, amb habilitació de caràcter nacional:
  
Denominació: secretari adjunt.
  
Classe: primera.
  
2. Característiques del lloc
  
2.1. El lloc a cobrir es troba inclòs en la relació de llocs de treball aprovada per la corporació i publicada en el Butlletí Oficial de la Província de València número 310, de 31 de desembre de 2002, i completada en la publicació efectuada en eixe mateix diari oficial número 38, de 14 de febrer de 2003.
  
2.2. El complement de destinació assignat a dit lloc és el corresponent al nivell 30 i el seu sistema de provisió el de lliure designació, aspectes que es recullen en la referida relació de llocs.
  
2.3. El complement específic anual fixat per al lloc està concretat per al 2003 en 2.218,88 euros.
  
3. Requisits
  
3.1. Serà requisit per a concórrer a la convocatòria i poder exercir el lloc, cas de ser nomenat, estar integrat en la subescala de secretaria, categoria superior.
  
3.2. No obstant això, també podran concórrer els secretaris no integrats, en atenció a allò que s'ha prescrit per la disposició transitòria primera, número 2.a), del Reial Decret 1.174/1987, de 18 de setembre, sobre Règim Jurídic dels Funcionaris d'Administració Local amb Habilitació de Caràcter Nacional.
  
4. Convocatòria
  
La convocatòria serà subscrita per l'Alcaldia i tramesa a la Conselleria de Justícia i Administracions Públiques, Direcció General d'Administració Local, per a la seua íntegra publicació en el Diari Oficial de la Generalitat Valenciana, i remissió a la Direcció General de la Funció Pública del Ministeri per a les Administracions Públiques, la qual disposarà la publicació en extracte de la convocatòria en el Boletín Oficial del Estado.
  
5. Sol·licituds
  
5.1. Les sol·licituds es dirigiran a l'Alcaldia Presidència, dins dels 15 dies naturals següents al de la publicació de l'extracte de la convocatòria en el Boletín Oficial del Estado.
  
5.2. A més del contingut mínim previst en l'article 70.1, de la Llei 30/1992, del Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa que es trobe el mateix sol·licitant, com també la seua destinació.
  
5.3. La instància anirà acompanyada de la documentació que, a judici del sol·licitant, es considere pertinent, en orde a demostrar la seua idoneïtat per a ocupar el lloc convocat.
  
6. Nomenament
  
6.1. Conclòs el termini de presentació de sol·licituds i previs els informes de Secretaria i altres que es puguen demanar, l'Alcaldia procedirà, si és procedent, i prèvia constatació de la concurrència dels requisits exigits en estes bases, a dictar la resolució corresponent en el termini d'un mes.
  
6.2. La resolució serà prou motivada i recollirà, en tot cas, la concurrència dels requisits exigits, així com els criteris aplicats sobre la idoneïtat de l'aspirant nomenat. De la referida resolució es donarà compte al Ple de la corporació, així com trasllat d'esta a la Direcció General d'Administració Local de la Generalitat Valenciana i a la Direcció General de la Funció Pública del Ministeri per a les Administracions Públiques, òrgan a què correspondrà l'anotació en el registre corresponent i la seua publicació en el Boletín Oficial del Estado.
  
7. Presa de possessió
  
Els terminis possessoris seran els mateixos que els establits per als funcionaris amb habilitació nacional, nomenats en virtut del procediment de concurs.
  
8. Normativa supletòria
  
En allò no previst per les presents bases, serà d'aplicació el capítol V del Reial Decret 1.732/1994, de 29 de juliol, i les prescripcions corresponents del Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aprovat per Reial Decret 364/1995, de 10 de març.
  
9. Impugnació
  
Contra les presents bases, que són definitives en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, el interessats podran interposar un dels recursos següents:
  
A) Amb caràcter potestatiu, recurs de reposició, davant del mateix òrgan que va dictar l'acte recorregut, en el termini d'un mes, comptador des de l'endemà de la publicació en extracte de la convocatòria en el Boletín Oficial del Estado.
  
Si transcorreguera un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Recurs contenciós administratiu davant del jutjat contenciós administratiu de València que per orde de repartiment corresponga, dins del termini de dos mesos, comptadors des de l'endemà de la publicació en extracte de la convocatòria en el Boletín Oficial del Estado.
  
Tot això, sense perjudici que es puga exercitar qualsevol altre recurs o acció que s'estime procedent.
  
Bases que han de regir la convocatòria per a la provisió reglamentària del lloc de treball de Vicetresoreria de l'Ajuntament de València, entre funcionaris d'administració local amb habilitació de caràcter nacional, subescala d'intervenció tresoreria, categoria superior.
  
1. Objecte
  
Les presents bases tenen per objecte regir la convocatòria a efectuar per l'Alcaldia per a cobrir, pel sistema previst en l'article 99.2 de la Llei 7/1985, de 2 d'abril, Reguladora de les Bases del Règim Local, segons redacció donada per Llei 10/1993 (BOE de 22 d'abril), i articles 27 i següents, del Reial Decret 1.732/1994, de 29 de juliol, sobre Provisió de Llocs de Treball dels Funcionaris d'Administració Local amb Habilitació de Caràcter Nacional, segons redacció atorgada pel Reial Decret 834/2003, de 27 de juny (BOE de 9 de juliol), el següent lloc reservat a funcionari d'administració local, amb habilitació de caràcter nacional:
  
Denominació: vicetresorer/a.
  
Classe: primera.
  
2. Característiques del lloc
  
2.1. El lloc a cobrir es troba inclòs en la relació de llocs de treball aprovada per la corporació i publicada en el Butlletí Oficial de la Província de València número 310, de 31 de desembre de 2002, i completada en la publicació efectuada en eixe mateix diari oficial número 38, de 14 de febrer de 2003.
  
2.2. El complement de destinació assignat a dit lloc és el corresponent al nivell 30 i el seu sistema de provisió el de lliure designació, aspectes recollits en la referida relació de llocs.
  
2.3. El complement específic anual fixat per al lloc està concretat, per al 2003, en 41.670,96 euros.
  
3. Requisits
  
3.1. Serà requisit per a concórrer a la convocatòria i poder exercir el lloc, cas de ser nomenat, estar integrat en la subescala d'intervenció tresoreria, categoria superior.
  
3.2. No obstant això, també podran concórrer els interventors no integrats, en atenció a allò que s'ha prescrit per la disposició transitòria primera, número 2.e), del Reial Decret 1.174/1987, de 18 de setembre, sobre Règim Jurídic dels Funcionaris d'Administració Local, amb habilitació de caràcter nacional.
  
4. Convocatòria
  
La convocatòria serà subscrita per l'Alcaldia i tramesa a la Conselleria de Justícia i Administracions Públiques, Direcció General d'Administració Local, per a la seua íntegra publicació en el Diari Oficial de la Generalitat Valenciana i remissió a la Direcció General de la Funció Pública del Ministeri per a les Administracions Públiques, que disposarà la publicació en extracte de la convocatòria en el Boletín Oficial del Estado.
  
5. Sol·licituds
  
5.1. Les sol·licituds es dirigiran a l'Alcaldia Presidència, dins dels 15 dies naturals següents al de la publicació de l'extracte de la convocatòria en el Boletín Oficial del Estado.
  
5.2. A més del contingut mínim previst en l'article 70.1, de la Llei 30/1992, del Règim Jurídic de les Administracions Públiques i del Procediment Administratiu Comú, en la sol·licitud caldrà indicar el número de registre personal, la situació administrativa que es trobe el sol·licitant, com també la seua destinació.
  
5.3. La instància s'acompanyarà de la documentació que, a judici del sol·licitant, es considere pertinent, en orde a demostrar la seua idoneïtat per a ocupar el lloc convocat.
  
6. Nomenament
  
6.1. Conclòs el termini de presentació de sol·licituds i previs els informes de Secretaria i altres que es puguen demanar, l'Alcaldia procedirà, si és procedent, i prèvia constatació de la concurrència dels requisits exigits en estes bases, a dictar la resolució corresponent en el termini d'un mes.
  
6.2. La resolució serà prou motivada i recollirà, en tot cas, la concurrència dels requisits exigits així com els criteris aplicats sobre la idoneïtat de l'aspirant anomenat. De la referida resolució es donarà compte al Ple de la corporació, així com trasllat de la mateixa a la Direcció General d'Administració Local de la Generalitat Valenciana i a la Direcció General de la Funció Pública del Ministeri per a les Administracions Públiques, òrgan a què correspondrà l'anotació en el registre corresponent i la seua publicació en el Boletín Oficial del Estado.
  
7. Presa de possessió
  
Els terminis possessoris seran els mateixos que els establits per als funcionaris amb habilitació nacional, nomenats en virtut del procediment de concurs.
  
8. Normativa supletòria
  
En allò no previst per les presents bases, serà d'aplicació el capítol V del Real Decret 1.732/1994, de 29 de juliol, i les prescripcions corresponents del Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aprovat pel Reial Decret 364/1995, de 10 de març.
  
9. Impugnació
  
Contra les presents bases, que són definitives en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administratiu, els interessats podran interposar un dels recursos següents:
  
A) Amb caràcter potestatiu, recurs de reposició, davant del mateix òrgan que va dictar l'acte recorregut, en el termini d'un mes, comptador des de l'endemà de la publicació en extracte de la convocatòria en el Boletín Oficial del Estado.
  
Si transcorreguera un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Recurs contenciós administratiu davant del jutjat contenciós administratiu de València que per orde de repartiment corresponga, dins del termini de dos mesos, comptadors des de l'endemà al de la publicació en extracte de la convocatòria en el Boletín Oficial del Estado.